སྤྱི་ལོ་ཆིག་སྟོང་བརྒྱ་ཡས་མས་ཤིག་ལ་ཏུན་ཧོང་གི་ས་ཆ་འདི་མི་ཉག་གིས་དབང་དུ་བསྡུས་ཤིང་དེ་ཡང་བོད་དང་འབྲལ་ཐབས་མེད་པ་ཞིག་སྟེ་སྐབས་འགར་རྒྱལ་ཕྲན་གྱི་རྣམ་པ་དང་སྐབས་འགར་བོད་ཀྱིས་ཐད་ཀར་དུ་དབང་བསྒྱུར་བྱས་པས་སོ།།མི་ཉག་གིས་དབང་བསྒྱུར་ཚེ་གནས་འདིའི་གྲྭ་བ་ཚོས་དཔེ་རྙིང་དང་།ཐང་གའདྲ་སྐུ།སྤྱི་ཚོགས་ཀྱི་ཡིག་ཆའི་ཤོག་དྲིལ་སོགས་གྲངས་མཐའ་མེད་པ་ཞིག་གཏེར་དུ་སྦས་ཏེ་གཞན་དུ་འཁྱམས་པས་ལོ་ངོ་ཆིག་སྟོང་ལ་ཉེ་བའི་རིང་བྲག་ཕུག་དེའི་གསང་བ་རྙེད་མཁན་སུ་ཡང་མ་བྱུང་།